钦定古今图书集成/历象汇编/庶征典/第018卷 > 《隋书》 > 《礼仪志》
## 钦定古今图书集成/历象汇编/庶征典/第018卷 > 《隋书》 > 《礼仪志》

《后齐制》，“日蚀则太极殿西厢东向，堂东厢西向，各设
御座，群官公服。昼漏上水一刻，内外皆严，三门者闭，
中门、单门者掩之。蚀前三刻，皇帝服通天冠，即御座，
直卫如常，不省事。有变，闻鼓音，则避正殿，就东堂，服
白袷单衣，侍臣皆赤帻带剑升殿。侍诸司各于其所
赤帻持剑，出户向日立。有司各率官属并行宫内诸”
门，掖门屯卫。太社、邺令以官属围社，守四门，以朱丝
绳绕系社坛三匝。太祝令陈辞贵社，太史令二人走
马露版，上尚书门司，疾上之。又告清都尹鸣鼓，如严
鼓法。日光复圆，止奏解严。